El 1926 va marxar sense consentiment de la productora a fer un viatge cap a Europa. Allà va filmar actuar en pel·lícules com ""The Mountain Eagle"" (1926), un dels primers treballs d'Alfred Hitchcock i va conèixer el que més endavant seria el seu marit, Searle Barclay. A partir d'aquell moment va començar a perdre interès pel cinema. Això, juntament amb el fet que les “vamp” van passar de moda i l'arribada del sonor la van fer decidir a retirar-se. La seva darrera pel·lícula va ser "Prater Mitzi", rodada a Viena el 1926. Van viure a París, Hongria i Alemanya i van tornar als Estats Units el 1930 per descobrir que a rel del crac del 1929 estaven arruïnats. El 1933 es van declarar a la bancarrota. El 1930 s'havia casat amb Searle amb qui va viure fins a la defunció d'aquest el 1945. Es van traslladar a apartaments més modestos i ella va treballar en diverses obres de teatre. Després de la mort del seu marit no es va tornar a casar, tampoc van tenir fills. Ocasionalment encara va fer petits papers en pel·lícules, teatre o televisió. Va viure els darrers anys reclosa al seu apartament, pagat en part per la Actor’s Fund, i va morir d'un infart de miocardi mentre dormia. Portava 48 hores morta abans no van descobrir el seu cadàver. Està enterrada al Calvary Cemetery de Queens a Nova York.